Névtelen Biblia

János 2. levele, a kiválasztott asszonynak és gyermekeinek: a valóigazság okán

A vén, a kiválasztott asszonynak és gyermekeinek, akiket én önzetlenül szeretek a valóigazságban, és nem csak én, hanem mindazok, akik megismerték a valóigazságot; a valóigazság okán, ami megmarad mibennünk, és velünk lesz az örökkévalóságra nézve:

Legyen velünk kegyelem, irgalom, békesség Édesapa Istentől és a Messiás Úr Jézustól, az Édesapa Fiától, valóigazságban és önzetlen szeretetben!

Igen örültem azon, hogy találtam a te gyermekeid között a valóigazságban járókat, éppen ahogyan parancsolatot kaptunk az Édesapától. És most kérlek téged, asszonyom, nem mint eddig nem ismert új parancsként írom neked, hanem amivel már rendelkezünk kezdettől fogva, hogy önzetlenül szeressük egymást!

És ez az önzetlen szeretet, hogy járjunk az ő parancsolatai szerint. Ez a parancsolat, éppen ahogy hallottad kezdettől fogva, hogy abban járjatok.

Mert sok tévelyítő jött el a világrendszerbe, akik nem ismerik el nyíltan megvallva a hústestben eljött Messiás Jézust. Ez a tévelyítő és a pótmessiás. Vigyázzatok magatokra, nehogy elveszítsük azokat, amiket munkáltunk, hanem teljes jutalmat kapjunk vissza.

Senkinek nincs Istene, aki áthágja és nem marad meg a Messiás tanításában. Aki megmarad a Messiás tanításában, azé mind az Édesapa, mind a Fiú. Ha valaki hozzátok megy, és nem ezt a tanítást viszi, ne fogadjátok be őt a házba és ne köszöntsétek őt¹! Mert aki köszönti őt, közösséget vállal az ő nyughatatlanságokkal teli gonosz dolgaiban és eredményeiben.

Miközben sok írnivalóm van nektek, nem szándékoztam papíral és tintával közölni, hanem remélem, hogy elmehetek hozzátok, és szemtől szembe beszélhetünk, hogy a mi örömünk beteljesedett legyen.

Üdvözölnek téged a te kiválasztott nőtestvéred gyermekei. Ámen.

¹ Ne köszöntsétek őt: szószerint: ‘Ne mondjátok neki: „Örvendj!”’